मौसम विभाग के सूत्रों ने शनिवार को बताया कि राजधानी पटना के अलावा मुजफ्फरपुर, समस्तीपुर, दरभंगा, सीतामढ़ी, सुपौल और सहरसा समेत राज्य के अधिकांश हिस्सों में कल देर रात से लगातार हो रही हल्की बारिश से ठंड का प्रकोप अचानक बढ़ गया है। राजधानी पटना की सड़कों पर ठंड, वर्षा और शनिवार को कई कार्यालयों में अवकाश के कारण अपेक्षाकृत लोग कम नजर आ रहे हैं। विभाग ने अपने पूर्वानुमान में 24 घंटे छिटपुट बारिश होने का अनुमान व्यकत किया है।